12345678901234567890123456789012345678901234567890123456789012

**Електрониката** е инженерна наука, чиято цел е използването за полезни цели на контролирано движение на електрони през различна среда. Възможността за контрол на потоците електрони най-често служи за манипулиране на информация или за управление на различни устройства.

Още от началото на 19 век, с откриването на електричеството и неговите свойства, се появяват и първите електронни компоненти, но те намират широко практическо приложение едва век по-късно. Развитието на електрониката през следващите десетилетия и до днес следва две основни посоки - намаляване на размера на базовите компоненти (транзистори и др.), позволяващо все по-ефективна интеграция, по-големи мощности и по-широко приложение, и непрекъснатото усложняване на използваните в електронните устройства методи (например, преходът от аналогова към цифрова обработка на сигнала). В резултат на това електронните апарати стават все по-сложни и намират приложение в повечето области на техниката, както и във всекидневието.

От гледна точка на милитаризацията, най-добър пример можем да дадем с радиото. Това електронно изделие намира приложение още през първата световна война. През Първата световна война радиото се използва за предаване на заповеди и комуникация от повечето воюващи страни. Германия започва да го използва широко за връзка с дипломатическите си представителства по света след прекъсването на нейните подводни кабелни трасета от британците.

След появяването на електронната лампа през 1894г., електронната техника се развива стремглаво, но въпреки качеството на сигналите, това е обречена технология, причината за това, е че размерите са прекалено големи. През 1954г. се появява и първият силициев транзистор, което е крайъгълният камък на електронните технологии днес. Транзисторите позволяват смаляване на размерите на техниката. Военните вкарват всякакви електронни изделия в употреба. Като пример радари за засичане на противници(1934г.), електронно управлявани ракети(петдесетте години на 20ти век), сателити(1962г.), очила за нощно виждане и т.н.

И до момента армията е един от най-големите спонсори за развитие на новите технологии.